Spoštovani,

vljudno vabljeni na **spletno** **mednarodno konferenco o digitalni vključenosti**, ki bo potekala v četrtek, **2. julija ob 14. uri**, na [Youtube kanalu EUTOPIA](https://www.youtube.com/channel/UChd0vnU7y8eCQPEjhhvAFxQ). Konferenca je odprta za javnost, potrebna je le registracija, ki jo lahko opravite [tukaj](https://docs.google.com/forms/d/e/1FAIpQLSeZRvnNg45JhJVdfaO0pthadUQdMMRJP4KqwzPEphddaXMpsQ/viewform).

Digitalna vključenost je zlasti s pojavom covid-19 postala ena osrednjih tem tudi v svetovnem merilu. Čeprav za novo študijsko leto načrtujemo klasično izvedbo študija, smo na Univerzi v Ljubljani pripravljeni na možnost, da se bo izobraževanje znova preselilo na splet. Skupaj s predstavniki še petih priznanih evropskih univerz, s katerimi smo združeni v zvezo [EUTOPIA](https://www.uni-lj.si/eutopia/), in drugimi strokovnimi gosti, si bomo na konferenci izmenjali primere dobrih praks. Med drugim se bomo posvetili perečemu vprašanju, kako preseči digitalni razkorak med različnimi generacijami in ranljivimi skupinami.

Med govorci na konferenci bo tudi doc. dr. Petra Videmšek s Fakultete za socialno delo Univerze v Ljubljani, ki se že 25 let posveča vključevanju ranljivih skupin v vse družbene procese, med drugim v izobraževanje. *»Konferenca je priložnost za premostitev ovir, ki so se nam postavile na pot. Je tudi priložnost, da iz slišanih dobrih zgodb nastane še več dobrih,«* pravi dr. Videmšek.

Več informacij o konferenci najdete [tukaj](https://eutopia-university.eu/digital-inclusion-conference/).

